Tässä lisätalousarvioesityksessä esitettyjen tuloja koskevien mukautusten kokonaisvaikutus esitetään seuraavassa yhteenvetotaulukossa. Taulukossa esitetään lisäksi omien varojen jäsenvaltiokohtaiset rahoitusosuudet sellaisina kuin ne on otettu vuoden 2020 talousarvioon sekä sellaisina kuin ne ovat muutettuina lisätalousarvioesityksessä nro 6/2020 ja tässä lisätalousarvioesityksessä.





Omien varojen kokonaisrahoitusosuuksien jakautuminen jäsenvaltioittain (miljoonaa euroa)

Talousarvio 2020 LTE 6/2020 LTE 7/2020 (1) (2) (3) BE 6 313,9 6 499,9 6 332,3 BG 641,7 665,6 659,8 CZ 2 135,7 2 218,8 2 290,7 DK 2 904,5 3 029,7 3 118,1 DE 31 032,1 32 448,8 32 955,7 EE 277,4 288,2 302,2 IE 2 599,7 2 706,9 2 652,8 EL 1 825,0 1 901,0 1 905,6 ES 12 649,7 13 149,6 12 577,5 FR 23 283,6 24 261,5 24 654,5 HR 515,6 536,8 531,2 IT 17 239,5 17 946,0 17 751,0 CY 216,0 224,5 226,6 LV 318,9 331,5 319,3 LT 512,4 531,0 525,5 LU 397,7 414,8 452,3 HU 1 429,0 1 484,4 1 498,4 MT 128,9 134,0 131,4 NL 8 025,0 8 344,8 8 249,6 AT 3 536,8 3 696,0 3 789,0 PL 5 450,1 5 656,5 5 782,5 PT 2 011,6 2 092,8 2 171,8 RO 2 057,1 2 144,4 2 240,4 SI 522,1 541,7 526,5 SK 926,7 965,2 937,7 FI 2 245,5 2 341,3 2 421,9 SE 3 903,6 4 091,9 4 313,3 UK 18 537,9 18 359,7 17 972,3 EU 151 637,8 157 007,3 157 289,9





2.2. Perinteisistä omista varoista sekä alv- ja BKTL-maksujen määräytymisperusteista laadittujen ennakkoarvioiden tarkistaminen

Komissio ehdottaa vakiintuneen käytännön mukaisesti talousarvion rahoituksen tarkistamista tuoreiden talousennusteiden perusteella. Jäsenvaltiot ovat hyväksyneet ennusteet omia varoja käsittelevän neuvoa-antavan komitean ennustemenettelyssä.

Tarkistukset koskevat talousarvioon vuonna 2020 maksettavista perinteisistä omista varoista laadittua ennakkoarviota sekä vuoden 2020 alv- ja BKTL-määräytymisperusteista laadittuja ennakkoarvioita. Vuoden 2020 talousarvioon sisältyvät ennakkoarviot vahvistettiin omia varoja käsittelevän neuvoa-antavan komitean 175. kokouksessa 24. toukokuuta 2019. Tässä lisätalousarvioesityksessä tehtävät tarkistukset perustuvat omia varoja käsittelevän neuvoa-antavan komitean kirjallisella menettelyllä 19.–25. toukokuuta 2020 pidetyssä 178. kokouksessa hyväksyttyihin ennakkoarvioihin. Omia varoja koskevien ennakkoarvioiden tarkistamisella voidaan tarkentaa tuloja koskevia ennusteita ja näin myös jäsenvaltioille varainhoitovuoden aikana osoitettavia maksupyyntöjä.

Omia varoja käsittelevän neuvoa-antavan komitean ennakkoarviot alv- ja BKTL-määräytymisperusteista ovat yleensä kompromissi komission ennakkoarvion ja jäsenvaltioiden ennakkoarvioiden välillä. Tänä vuonna kaikki jäsenvaltiot kuitenkin hyväksyivät komission ehdotuksen käyttää sen omia, alv- ja BKTL-määräytymisperusteita koskevia vuoden 2020 ennakkoarvioita jäsenvaltioiden yhdenvertaisen kohtelun varmistamiseksi. Komission kevään 2020 talousennuste tarjoaa horisontaalisesti johdonmukaisen lähestymistavan, joka perustuu johdonmukaisiin tietoihin, menetelmiin ja olettamuksiin kaikkien jäsenvaltioiden osalta, mikä vaikuttaa erityisen tärkeältä covid-19-pandemian aiheuttamassa poikkeuksellisessa tilanteessa.

Pandemia on muuttanut dramaattisesti Euroopan talouden näkymiä. Komission kevään 2020 talousennusteessa arvioidaan, että EU:n talous supistuu ennätykselliset 7,5 prosenttia tänä vuonna mutta elpyy 6,1 prosenttia vuonna 2021. Elpyminen ei kuitenkaan riitä täysin korvaamaan tämän vuoden tappioita. Ennustejakson lopussa EU:n taloudellinen tuotos olisi noin 3 prosenttia syksyn 2019 talousennusteessa arvioitua pienempi. Pandemia vaikuttaa kaikkiin kysynnän komponentteihin lukuun ottamatta julkista kulutusta ja julkisia investointeja, joilla on vakauttava tehtävä. Kansainvälisen kaupan odotetaan romahtavan ennennäkemättömällä tavalla, ja elpymisen arvioidaan ensi vuonna jäävän rajalliseksi globaalien arvoketjujen häiriöiden vuoksi.

Heikkenevä taloustilanne näkyy omia varoja koskevassa vuoden 2020 ennakkoarviossa. Sen vuoksi vuoden 2020 ennakkoarviota on tarkistettu toukokuussa 2019 vahvistettuun ennakkoarvioon verrattuna seuraavasti:

–Vuonna 2020 saatavien tullimaksujen yhteenlasketuksi nettomääräksi (kun ensin on vähennetty 20 prosenttia kantokulujen kattamiseksi) on nyt arvioitu 18 507,3 miljoonaa euroa. Määrä on 16,47 prosenttia pienempi kuin vuoden 2020 talousarvioon otettu ennuste (22 156,9 miljoonaa euroa). Komissio on verrannut omia varoja käsittelevän neuvoa-antavan komitean käyttämällä perinteisellä ennustemenetelmällä (joka perustuu komission kevään 2020 talousennusteeseen) saatuja tuloksia tuloksiin, jotka on saatu ekstrapoloimalla kerättyjä tulleja (tammi–huhtikuulta 2020) koskevat tuoreimmat toteutumatiedot. Aiempien vuosien tapaan päätettiin soveltaa varovaista lähestymistapaa, jotta voitaisiin varmistaa moitteeton varainhoito tilanteessa, jossa on merkittäviä taloudellisia epävarmuustekijöitä ja jossa kaupan rakenteisiin saattaa kohdistua häiriöitä. Perinteinen ennustemenetelmä, jossa otetaan huomioon pandemian mahdolliset vaikutukset kauppaan, tuottaa pienimmän omista varoista saatavia tuloja koskevan ennakkoarvion. Sen vuoksi perinteisiä omia varoja koskevan vuoden 2020 ennusteen tarkistamisessa päätettiin käyttää tätä ennakkoarviota.

–EU:n yhteenlasketun rajaamattoman alv-määräytymisperusteen arvioidaan nyt olevan yhteensä 6 764 185,3 miljoonaa euroa vuonna 2020. Summa on 8,30 prosenttia pienempi kuin toukokuussa 2019 vahvistettu ennakkoarvio, joka oli 7 376 556,2 miljoonaa euroa. EU:n yhteenlasketun rajatun alv-määräytymisperusteen arvioidaan nyt olevan yhteensä 6 727 739,2 miljoonaa euroa vuonna 2020. Summa on 8,43 prosenttia pienempi kuin toukokuussa 2019 vahvistettu ennakkoarvio, joka oli 7 347 133,9 miljoonaa euroa.

–EU:n vuoden 2020 yhteenlasketun BKTL-määräytymisperusteen arvioidaan nyt olevan 15 480 146,9 miljoonaa euroa. Summa on 8,88 prosenttia pienempi kuin toukokuussa 2019 laadittu ennakkoarvio (16 988 025,0 miljoonaa euroa).

Kansallisina valuuttoina olevat alv- ja BKTL-määräytymisperusteita koskevat ennakkoarviot on muunnettu euroiksi (euroalueen ulkopuolisten yhdeksän jäsenvaltion osalta) 31. joulukuuta 2019 voimassa olleiden valuuttakurssien mukaisesti. Näin voidaan välttää vääristymät, sillä näitä valuuttakursseja käytetään myös silloin, kun talousarvioon otetut omien varojen euromääräiset maksut muunnetaan kansallisina valuuttoina tuloutettaviksi maksuiksi (neuvoston asetuksen (EU, Euratom) N:o 609/2014 10 a artiklan 1 kohdan mukaisesti).

Seuraavassa taulukossa on esitetty vuoden 2020 perinteisiä omia varoja, rajaamattomia alv-määräytymisperusteita sekä BKTL-määräytymisperusteita koskevat tarkistetut ennakkoarviot, jotka omia varoja käsittelevä neuvoa-antava komitea on hyväksynyt kirjallisella menettelyllä 19.–25. toukokuuta 2020 pitämässään 178. kokouksessa:

Tarkistetut ennakkoarviot vuoden 2020 perinteisistä omista varoista, alv-määräytymisperusteista ja BKTL-määräytymisperusteista (milj. euroa)

Tullimaksut

(80 %) Rajaamattomat alv-määräytymisperusteet BKTL-määräytymisperusteet Rajatut

alv-määräytymisperusteet BE 1 855,2 189 777,7 449 226,0 189 777,7 BG 77,0 27 165,8 56 874,4 27 165,8 CZ 257,6 92 345,4 201 610,8 92 345,4 DK 316,9 113 403,4 299 768,7 113 403,4 DE 3 682,9 1 379 190,9 3 354 899,6 1 379 190,9 EE 36,4 12 711,1 26 004,9 12 711,1 IE 239,8 91 612,0 244 502,7 91 612,0 EL 227,1 68 974,4 170 317,2 68 974,4 ES 1 145,6 525 701,4 1 139 453,3 525 701,4 FR 1 492,9 1 043 797,5 2 310 950,4 1 043 797,5 HR 29,5 33 212,2 49 035,0 24 517,5 IT 1 548,8 655 487,7 1 640 896,9 655 487,7 CY 25,0 15 360,0 19 667,9 9 834,0 LV 36,4 12 075,5 28 582,7 12 075,5 LT 90,5 18 210,5 43 691,8 18 210,5 LU 17,7 30 401,6 42 714,0 21 357,0 HU 164,9 57 027,0 133 530,3 57 027,0 MT 13,4 9 182,8 11 568,7 5 784,4 NL 2 461,7 309 010,0 752 515,8 309 010,0 AT 188,0 173 737,6 379 655,5 173 737,6 PL 734,9 254 114,4 497 588,8 248 794,4 PT 179,8 102 255,7 195 586,8 97 793,4 RO 164,9 81 445,0 210 407,0 81 445,0 SI 71,0 21 884,8 45 058,8 21 884,8 SK 74,1 34 104,4 87 990,5 34 104,4 FI 136,7 101 842,5 228 223,7 101 842,5 SE 436,1 204 408,8 466 486,2 204 408,8 UK 2 802,5 1 105 745,2 2 393 338,5 1 105 745,2 EU 28 18 507,3 6 764 185,3 15 480 146,9 6 727 739,2

2.3. Yhdistyneen kuningaskunnan hyväksi tehtävät vuosia 2015, 2016, 2017, 2018 ja 2019 koskevat korjaukset